
GRADSKO VIJEĆE GRADA CRIKVENICE
Premet:  Nacrt prijedloga Proračuna Grada Crikvenice za 2026. – 2028. godinu
            

Proračun je akt jedinice lokalne i područne (regionalne) samouprave kojim se procjenjuju prihodi i primici te utvrđuju rashodi i izdaci jedinice lokalne i područne (regionalne) samouprave. 


Temeljni propis kojim se uređuju proračunski procesi i odnosi između institucija unutar proračuna je Zakon o proračunu. Osnove za izradu, predlaganje i donošenje proračuna i planova korisnika propisane su u  Zakonu o proračunu i na drugim na zakonu donesenim propisma.
Proračunsko planiranje za 2026.- 2028. godinu planira se prema Zakonu o proračunu („Narodne novine“ 147/21).

U skladu sa zakonskim odredbama o izradi proračuna, ministar financija uputio je svim jedinicama lokalne i područne (regionalne) samouprave osnovne pokazatelje za izradu lokalnih proračuna (Upute za izradu proračuna jedinica lokalne i područne ( regionalne )  samouprave za razdoblje 2026. - 2028. godine) nakon čega je Upravni odjel za financije, turizam i gospodarstvo  dostavio  Upute za izradu Proračuna 2026. - 2028. proračunskim korisnicima Grada Crikvenice. Proračunski korisnici i upravni odjeli izradili su svoje prijedloge, te je izrađen prijedlog proračuna.
U Zakonu o fiskalnoj odgovornosti i Uredbi o sastavljanju i predaji Izjave o fiskalnoj odgovornosti i izvještaja o primjeni fiskalnih pravila prepoznata je važnost procesa planiranja.

Tako se u dijelu upitnika o fiskalnoj odgovornosti iz područja planiranja proračuna jedinica lokalne i područne (regionalne) samouprave/izrade financijskog plana koje obuhvaća 12 pitanja JLS s podpitanjima, provodi samoprocjena rada sustava i ispunjavanja obveza utvrđenih propisima vezanima za proces planiranja proračuna/izrade financijskog plana.
Ovaj se Prijedlog proračuna dostavlja predstavničkom tijelu. 
Zakonom o proračunu definirane su temeljne proračunske klasifikacije:

· Organizacijska

· Ekonomska

· Funkcijska

· Lokacijska 

· Programska

· Izvori financiranja.
Pri izradi proračunskog plana Grada Crikvenice i njegovih proračunskih korisnika pridržavali smo se osnovnih proračunskih načela zakonitosti, ispravnosti, točnosti i transparentnosti.

Proračun sadrži:
1. Opći dio proračuna

2. Posebni dio proračuna

3. Obrazloženje


U skladu s navedenim sačinjen je i prijedlog Proračuna Grada Crikvenice za 2026.-2028. godinu. U prilogu je Prijedlog proračuna Grada Crikvenice za 2026. godinu s projekcijama za 2027. i 2028. godinu  - Opći i Posebni dio,  Odluka o izvršavanju proračuna, 
obrazloženje općeg i posebnog dijela konsolidiranog proračuna, obrazloženje financijskih planova proračunskih korisnika i upravnih odjela.

Prijedlog proračuna Grada Crikvenice za 2026. godinu s projekcijama za 2027. i 2028. godinu  i upućuje Gradskom vijeću sa sastavnim dokumentima i to kako slijedi: 
1.1. Prijedlog Proračuna Grada Crikvenice za 2026. godinu s projekcijama za 2027. i 2028. godinu  - Opći i Posebni dio 
1.2. Prijedlog Odluke o izvršavanju proračuna Grada Crikvenice za 2026. godinu
1.3. Obrazloženje konsolidiranog Prijedloga Proračuna Grada Crikvenice za 2026. godinu s projekcijama za 2027. i 2028. godinu
1.4. Financijski plan s obrazloženjem proračunskih korisnika i upravnih odjela 

